**Normas para o bo funcionamento do PAI**

**Normas xerais**

* Debese respectar as normas de entrega e recollida dos nenos/as (**chamarase á porta e agardarase na entrada** a que o neno/a sexa recollido ou entregado).
* O persoal do PAI solicitará o DNI a aquelas persoas que veñan a recoller ó neno/a no caso de non coñecelas e comprobarase se está na listaxe de persoas autorizadas.
* Todos os nenos/as deberán coller **un mes de vacacións** antes de que remate o curso, que terá que ser durante un **mes seguido** ou por **quincenas**. As vacacións solicitaranse cubrindo un **formulario** **que se deberá rexistrar no Concello**.
* **Todo o material, roupa**, … que os nenos/as traian ó centro terá que vir **identificado co seu nome**.

**Roupa e complementos**

* Os nenos/as deberán ter no centro unha **caixa con muda completa** (pantalón, camiseta, xersei, roupa interior e calzado) e cando se use esta muda, intentarase repoñela na maior brevidade posible.
* É recomendable que os nenos/as traian **roupa cómoda** (chándal, camisetas e xerseis flexibles...) polo que se deben evitar traer tirantes, petos e cintos.
* Os zapatos e zapatillas mellor que sexan de pegar e ca suela o máis limpa posible.
* Os **abrigos e chaquetas teñen que vir sempre identificados** co nome **e deben levar lazo ou goma** para facilitar que os poidan colgar no percheiro.
* Os nenos/as **non deben traer xoias** como pulseiras, reloxos, cadeas, aneis… cos que poidan facerse dano e evitarase tamén traer pinzas ou diademas con púas.
* Os mandilóns mandaranse a lavar todos os venres. No caso das mantas, mandaranse cada quince días.

**Alimentación**

* Os **almorzos** terán lugar dende a hora de apertura ata as **9.00 horas**.
* As **merendas** terán lugar entre as **10.30 e as 11.00** horas.
* As **comidas** comezarán as **13.00 horas**.
* Respectarase o máximo posible estes horarios para que o bo funcionamento do centro.
* Os biberóns deberan vir identificados e preparados da casa (ca auga necesaria no biberón e o leite e cereais necesario no seu dosificador). Deben vir tantos biberóns como o neno/a precise.
* As papas de cereais deben vir xa preparadas cas doses de leite e cereal correspondente.
* As **merendas** deberán vir **identificadas co nome**. Respectarase o calendario de merendas.
* As **comidas** deberán vir nun **taper identificado co nome**, debidamente **preparadas e cortadas**. A comida que os nenos/as non coman será devolta para a casa no seu taper, así as familias poderán ver o que os nenos/as comeron.
* Os nenos/as deberan traer **diariamente unha botella de auga pequena (marcada co nome)** que se utilizará á hora da merenda, comida e sempre que o neno/a o requira.
* A dieta alimentaria dos bebés e as horas de toma deberase comunicar diariamente, así como calquera cambio de alimentación.
* Se o neno/a ten unha **intolerancia ou alerxia a algún tipo de alimento deberase facer constar no centro**. Nestes casos será convinte tamén presentar o informe pediátrico correspondente .

**Saúde**

* Os nenos/as deberán acudir ó PAI en **condicións correctas de saúde e hixiene**.
* Os nenos/as **non acudirán ó PAI se tivesen 38ºC ou máis de febre**, **diarrea** (máis de tres deposición anormais diarias), **vómitos** ( dous vómitos ou máis) **ou enfermidades contaxiosas** (varicela, rubéola, papeiras, sarampelo,...). De aparecer calquera síntoma de enfermidade mentres o nenos/a permanecen no PAI, sempre se lle comunicará as familias.
* No caso de que ó neno/a lle xurda un proceso febril durante o tempo de permanencia no PAI, o persoal tentará reducilo por medios físicos e avisará canto antes ás familias.
* Os nenos/as **afectados por parasitos** (piollos, lombrigas,...) **deberán avisar canto antes ó persoal do PAI** e permanecerán nas súas casas ata o remate do tratamento indicado.
* Sempre e cando sexa posible, a familia axustará a **toma dos medicamentos fora dos tempos de permanencia do PAI**.
* No caso de que ocorra un accidente no centro, despois das primeiras atencións, e ca maior brevidade posible, poñerase dita circunstancia en coñecemento das familias e procurarase que o neno/a reciba a atención médica axeitada.
* Cando se produza a **falta de asistencia ó PAI debido a enfermidade ou outras circunstancias, as familias deberan comunicar este feito ó persoal do PAI.**

**Retirada de cueiros**

* Cando as familias consideren que os seus fillos/as están preparados para **iniciar a retirada de cueiros deberán comunicalo ó persoal** **do PAI** para realizalo conxuntamente.
* Se o persoal do PAI considera que algún neno/a está preparado para iniciar a retirada de cueiro tamén o comunicará as familias, para que estas decidan si lles parece o momento axeitado e de selo caso realizar a labor conxuntamente.
* Para iniciar a retirada de cueiro o neno/a **permanecerá todo o fin de semana sen cueiro na súa casa** e o luns virá sen el ó centro e con varias mudas de reposto.
* Este proceso estará suxeito a variacións dependendo de cada neno/a.

**Axenda**

* **Non é obrigatoria pero si recomendable**, xa que mediante ela o persoal do PAI comunicarase cas familias diariamente.
* Na axenda anotarase diariamente os almorzos, merendas, comidas, deposicións, sestas e a actividade diaria.
* Cando os nenos/as precisen a reposición de pañais, toalliñas, mudas… ou algunha outra anotación que o persoal considere oportuna solicitarase mediante a axenda.
* As familias tamén poderán comunicarse co persoal do PAI mediante a axenda (por exemplo, indicando se o neno/a non durmiu ben, a que hora foi a última toma de biberón, …)